มิลลิ (แร็ปเปอร์)

ดนุภา คณาธีรกุล (เกิด 13 พฤศจิกายน พ.ศ. 2545) ชื่อในการแสดงว่า มิลลิ เป็นแร็ปเปอร์ นักร้อง และนักแสดงชาวไทย เป็นที่รู้จักจากเพลง "พักก่อน" และ "สุดปัง" มิลลิเป็นศิลปินไทยคนแรกที่ได้ขึ้นแสดงในเทศกาลดนตรีและศิลปะโคเชลลาแวลลีย์ ที่รัฐแคลิฟอร์เนีย สหรัฐอเมริกา ในเดือนเมษายน พ.ศ. 2565 และเป็น 1 ใน 100 ผู้หญิงผู้สร้างแรงบันดาลใจและทรงอิทธิพลของโลก ประจำปี 2565 โดยสำนักข่าวบีบีซี ประเทศอังกฤษทำเนียบ 100 Women ของบีบีซี ประจำปี 2022 สืบค้นเมื่อ 2022-12-07

 ประวัติ 
ดนุภา คณาธีรกุล เกิดเมื่อวันที่ 13 พฤศจิกายน พ.ศ. 2545 ที่กรุงเทพมหานคร เคยศึกษาชั้นประถมศึกษาที่โรงเรียนราชวินิตประถม และชั้นมัธยมศึกษาที่โรงเรียนสตรีนนทบุรีและได้รับเลือกเป็นประธานนักเรียนประวัติ "MILLI" สาวน้อยแร็ปเปอร์ จากโรงเรียนหญิงล้วน ที่เป็นถึงประธานนักเรียน เธอฝึกการแร็ปมาตั้งแต่ชั้นมัธยมศึกษาปีที่ 1 และเธอค้นพบว่าเธอมีความชื่นชอบในแนวดนตรีฮิปฮอป โดยมีนิกกิ มินาจ แร็ปเปอร์ชาวอเมริกัน เป็นแรงบันดาลใจและได้เข้าไปลงแข่งขันในรายการเดอะแร็ปเปอร์ (The Rapper) ถึงรอบไฟนอล ปัจจุบันจบการศึกษาจากคณะดนตรี (Abac School of Music) มหาวิทยาลัยอัสสัมชัญ

 อาชีพการงาน 
เธอเข้าสู่วงการจากการประกวดเดอะแร็ปเปอร์ ซีซันที่ 2 โดยเป็นผู้เข้าแข่งขันที่ถูกจับตามองจากผู้ชมและคณะกรรมการอย่างมาก เนื่องจากเธอมีสไตล์การร้องเพลงที่แหวกแนวกว่าผู้เข้าประกวดคนอื่น ๆ ต่อมาเธอเป็นศิลปินสังกัด YUPP! ซึ่งในตอนนั้นเธอเป็นศิลปินหญิงเพียงคนเดียวของค่าย

 ผลงานเพลง 
ผลงานซิงเกิลแรกของเธอคือ "พักก่อน" ซึ่งได้แรงบันดาลใจมาจากเพื่อนที่โรงเรียน เพลงมีการใช้ภาษาลู ภาษาอังกฤษและภาษาไทยถิ่นอีสาน ส่งผลให้เพลงนี้สร้างชื่อเสียงให้กับเธออย่างมากโดยหลังจากเปิดตัวไปเพียง 1 วัน มียอดผู้ชมจากยูทูปถึง 300,000 ครั้ง ในขณะเดียวกันเพลงนี้ก็ถูกวิจารณ์ว่าเนื้อเพลงบางส่วนเป็นการเหยียดเพศหญิงด้วยกันเพลง พักก่อน เจอดราม่าเหยียดเพศหญิง มิลิ เดอะแร็ปเปอร์ ออกโรงเคลียร์ ซึ่งเธอออกมาขอโทษและชี้แจงว่ามิได้มีเจตนา'มิลลิ พักก่อน' ขอโทษไม่มีเจตนาแร็ปเหยียดผู้หญิง

ต่อมาเธอได้ออกซิงเกิลใหม่โดยใช้ชื่อเพลงว่า "สุดปัง" โดยครั้งนี้เธอได้ใช้ภาษาไทยทั้งสี่ภาคในการร้อง และยังใช้ภาษาลู และอื่น โดยครั้งนี้เธอได้เล่าถึงความสวยและความฝันของเธอมิลลิ ปล่อยซิงเกิลที่ 2 “สุดปัง” 6 ชั่วโมง ทะลุ 7 แสนวิว workpointTODAY สืบค้นเมื่อ 14 สิงหาคม 2563

 เทศกาลดนตรีโคเชลลา 2022 
มิลลิขึ้นแสดงดนตรีร่วมกับศิลปินจาก 88rising ที่เทศกาลดนตรีและศิลปะโคเชลลาแวลลีย์ ในวันที่ 17 เมษายน 2565 เป็นศิลปินเดี่ยวจากไทยคนแรกที่ได้แสดงในเทศกาลนี้ ในการแสดงของเธอส่วนหนึ่งมีเนื้อหาเสียดสีรัฐบาลไทย เช่น การพาดพิงถึงสภาพรถไฟไทยว่ามีอายุกว่า "120 ปี" และ "เสาไฟกินรีต้นละแสน" ซึ่งอ้างถึงโครงการเสาไฟที่มีข่าวฉ้อราษฎร์บังหลวงซึ่งไม่เป็นความจริงขององค์การบริหารส่วนตำบลราชาเทวะ ในช่วงท้ายของการแสดง เธอกินข้าวเหนียวมะม่วงบนเวที นำไปสู่เกิดกระแสการสั่งซื้อและความนิยมของหวานจานดังกล่าวเพิ่มขึ้นในประเทศไทย และมีการชื่นชมว่าเธอได้เพิ่มซอฟต์พาวเวอร์ของไทย

 ผลงานการแสดง 
มิลลิมีผลงานแสดงในภาพยนตร์เรื่อง เร็วโหด..เหมือนโกรธเธอ โดยเธอมีบทพูดถึงความฝันในการเป็นศิลปินระดับสากล นวพล ธำรงรัตนฤทธิ์ ผู้กำกับ ออกมาโพสต์แสดงความยินดี ระบุว่า "หนังและความจริง cross ไปพร้อม ๆ กัน"

 การชกมวยไทย 
ในวันที่ 17 พฤษภาคม 2568 มิลลิขึ้นชกมวยไทยในศึก Fairtex Fight มวยมันส์พันธุ์เอ็กซ์ตรีม ที่สนามมวยลุมพินี รามอินทรา โดยใช้ชื่อนักมวยไทยว่า อำนวยจิต สิทธิ์แลกซื้อ ซึ่งชกกับนักมวยสาวชาวจีน จีตัว จินสือ
ผลการแข่งขันนักมวยจากจีนเป็นฝ่ายชนะไปหลังชกครบ 3 ยก ด้วยคะแนน 29-28 , 29-28 , 29-28

 ผลงานเพลง 
 ซิงเกิล 
+ปี พ.ศ.ชื่อเพลงหมายเหตุ            2563พักก่อนสุดปัง2564หนูทำเอง (Nu Tum Aeng)TO THE MAXประกอบโฆษณา เลย์Not yetThe Weekend - BIBI (Remix)ร่วมงานกับค่าย 88rising 88Rising คือกลุ่มวัยรุ่นกลุ่มใหม่ที่รวมตัวกัน ด้วยใจรักดนตรีฮิปฮอปและใช้ศิลปินเอเชียหน้าใหม่ ๆ ในการบุกเบิก กับเชื่อมโยงวัฒนธรรมพ๊อพคัลเจอร์จากโลกตะวันออกสู่โลกตะวันตก จากทีมงาน 88 คนและชื่อ 88Rising พวกเขาสร้างชื่อในสื่อใหม่และสื่อดั้งเดิมได้อย่างรุนแรงมาก โดยมีศูนย์กลางอยู่ในนิวยอร์ก 256517นาทีfeat.mintsMango Sticky RiceSad Aerobic 2566BOY PABLO (いい加減別れちゃえばいいのに)BOY PABLO เวอร์ชันภาษาญี่ปุ่น
แสดงครั้งแรกที่งาน SUMMER SONIC 2023

 อัลบั้ม 

 แบบ เบิ้ม เบิ้ม (BABB BUM BUM) 
แบบ เบิ้ม เบิ้ม เป็นอัลบั้มแรกของมิลลิ เปิดตัววันที่ 9 พฤศจิกายน 2565
+ชื่อเพลงหมายเหตุWELCOMEfeat. MINUS สาธุ (SAA-TUU)feat. TANGBADVOICE
เป็นเพลงประกอบซีรีส์ สาธุ
ซึ่งฉายทาง Netflix เมื่อวันที่
27 มี.ค. 2567รักนะเว้ย (I LUV U!)feat. NAMEMTSAD AEROBICBOY PABLO (บอยพาโบ้)feat. BOKYLIONNOT YET!17 นาทีfeat. MINTSHOMEWORKสุดก่อน (SOOD-GON)SQUAD SHITfeat. 1-FLOW

 เพลงประกอบซีรีส์/ภาพยนตร์ 
ปี พ.ศ.ชื่อเพลง ศิลปินอื่นประกอบซีรีส์/ภาพยนตร์2563คนจะรวยMAIYARAPThe Graduates บัณฑิตเจ็บใหม่เอาให้ชัดPUIMEKFriend Zone 2 Dangerous Area2565ไม่มีใคร -Cracked ภาพหวาด2567ปรารถนาเพียงเชื่อบางกอกคณิกา

 นักร้องร่วมและนักร้องรับเชิญ 
ปี พ.ศ.ชื่อเพลงศิลปินอื่นหมายเหตุ2563Chang MangF.HERO, ALL STARSไม่รู้จัก (MAI RU JAK)RAMASUON, ICESPAZZ ดูออก (LOOKOUT)มีน, PAESAXMILD, ว่าน วันวานLIE พูดปดLIL ICEไหนเล่าAUTTA, BLACKSHEEPเป็นเพลงจากแคมเปญ THE SOUND OF HAPPINESSโดยเป็นการร่วมมือของ ยูนิเซฟ กรมสุขภาพจิต และจู๊กซ์โนสน โนแคร์นิวจิ๋ว, หวายแฟนใหม่หน้าคุ้นMAIYARAPTIID TIIW (ติ๊ดติ้ว)MAIYARAP, LAZYLOXY, AUTTA, BEN BIZZY, NAMEMT, BLACKSHEEP7YUPPMAIYARAP, LAZYLOXY, AUTTA, BEN BIZZY, NAMEMT, BLACKSHEEPตาแตกWONDERFRAME, วอร์ วนรัตน์, หยิ่น อานันท์2564จีนี่ จ๋า (2021)บลอสซั่ม ชนัญชิดา, แก้ม วิชญาณี, หวาย ปัญญริสา, จิงจิง วริศราปั๊มป่าว? BEN BIZZYที่สุดของฉันบลอสซั่ม ชนัญชิดา, แก้ม วิชญาณี, หวาย ปัญญริสา, จิงจิง วริศราเพื่อนเล่น ไม่เล่นเพื่อนTilly Birdsลำพัง LAZYLOXYSay It JACKIE (Trinity)ฟาด (Whip it!)TsunariMirror MirrorF.HERO, Changbin (Stray Kids)อนาคตคือYOUNGOHMแค่เพื่อนเท่านั้นสิ่งที่เธอให้กันมันก็แค่นี้ไงถ้าจะไม่รักก็ไม่ต้องให้ความหวังGAVIN.D, K6Yเด็กเอ๋ยเด็กดีBomb at Trackอัลบั้ม Bomb The System2565ได้อยู่โอ๊ต ปราโมทย์อัลบั้ม แก่นโคโยตี้TaitosmitH (ไททศมิตร)อัลบั้ม เพื่อชีวิตกูมานะ มานีDon’t try this at homeเบาได้เบาTwopeeMind GamesJackson Wang2566‎Our Story Never EndsAilynn, แบมแบม, บิวกิ้น, อิ้งค์ วรันธร, พีพี กฤษฏ์ อำนวยเดชกร, นนท์ ธนนประกอบโฆษณา AISแม่งเอ๊ยส้ม มารี (Zom Marie)“Girlfriend” MAX, bbno$, Party PupilsROSETTApH-1มิกซ์เทป [POP OFF] เริ่มใหม่ครั้งสุดท้ายตู่ ภพธรWOWoW! ✎ (❁ᴗ͈ˬᴗ͈)Warren Hueอัลบั้ม hella (˃̣̣̥╭╮˂̣̣̥) ✧ ♡ ‧º·˚
โปรเจ็ค 1999 WRITE THE FUTURE ของค่าย 88rising 2567HEY HEYอาภาพร นครสวรรค์DramaATARASHII GAKKO!

 ผลงานอื่น ๆ 

 แต่งเนื้อร้อง/แร็ป/ทำนอง 

 ร้าย (FIERCE) - หวาย
 MiNi HEART (มินิฮาร์ท) - Miya Thongchua
Booty Bomb - 4EVE

 ละครโทรทัศน์ 

 The Graduates บัณฑิตเจ็บใหม่ รับบท ชิปปี้ (2563)
 ใต้โต๊ะทำงาน The Series ตอนที่ 8 รับบท เพียงพอ (2565)
 คลับสะพานฟาย 2 Class ซิฟาย ตอน กิ๊กซ่อนแอบ รับบท กิ๊ฟต์ (2565)
 บางกอกคณิกา ตอนที่ 8 รับบท มะลิ (2567)
 เทสต์ เด็กเจนแซ่บ ตอนที่ 1 รับบท 1ในสมาชิก วง Dream girl (เกิร์ลกรุ๊ปในงานรับรางวัล POPA) (2568)

 ภาพยนตร์ 

 FAST & FEEL LOVE - เร็วโหด..เหมือนโกรธเธอ

 มิวสิกวิดีโอ 

 สถานะเบลอ(BLURRR) - PROXIE

 รางวัลที่ได้รับ 
 ปี รางวัล สาขาที่เข้าชิง จากผลงาน ผลการตัดสิน 2563KAZZ Awards 2020 RISING STAR  RAP IS NOW AWARDS 2020 Hip-Hop Song of The Year (เพลงฮิปฮอปแห่งปี) พักก่อน  New Face of The Year (ศิลปินหน้าใหม่แห่งปี)   JOOX x Siam Paragon Present Thailand Top 100 2020 10 เพลงฮิตที่สุดในปี 2020 พักก่อน  2020 Mnet ASIAN MUSIC AWARDS (2020 MAMA) BEST NEW ASIAN ARTIST THAILAND   2565 Thailand Zocial Awards 2022 Best Entertainment Performance on Social Media สาขา Female Artist (ศิลปินหญิง)   โทตี้มิวสิกอวอร์ดส์ 2021 เพลงศิลปินที่ร่วมกัน/รวมศิลปินยอดนิยม Mirror Mirror  ศิลปินเดี่ยวแห่งปี   คม ชัด ลึก อวอร์ด ครั้งที่ 18 ประเภทเพลงไทยสากล สาขา ศิลปินหญิงเดี่ยวยอดเยี่ยม   Siamrath Online Awards 2022 นักร้องหญิงยอดนิยม   The Guitar Mag Awards 2021 New Wave Of the Year   The Guitar Mag Awards 2022 Best Collaboration Of The Year Mirror Mirror 2566ไทยรัฐที่สุดแห่งปี2022 ศิลปินไทยแห่งปี2022The Guitar Mag Awards 2023Best Female Artist of the YearBEST COLLABORATION SONG OF THE YEARโคโยตี้ - TaitosmitHโทตี้มิวสิกอวอร์ดส์ 2022 อัลบั้มแห่งปี "BABB BUM BUM"  บันทึกเสียงแห่งปี "Sad Aerobic"  ศิลปินแห่งปี – เดี่ยว  มิวสิกวิดีโอแห่งปี"Sad Aerobic" กำกับโดย แมงโต  เพลงศิลปินหญิงยอดนิยมแห่งปี"Sad Aerobic" คม ชัด ลึก อวอร์ด ครั้งที่ 19ศิลปินหญิงเดี่ยวยอดเยี่ยม The People Awards 2023People of the YearTiktok Awards Thailand 2023Artist of the Year

 เกียรติยศ 

 100 ผู้หญิงผู้สร้างแรงบันดาลใจและทรงอิทธิพลของโลก ประจำปี 2022 โดยสำนักข่าวบีบีซี (พ.ศ. 2565) 

 อ้างอิง 

หมวดหมู่:แร็ปเปอร์ไทย
หมวดหมู่:นักร้องหญิงชาวไทย
หมวดหมู่:นักร้องเพลงภาษาอังกฤษชาวไทย
หมวดหมู่:บุคคลจากโรงเรียนสตรีนนทบุรี
หมวดหมู่:นักร้องจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564